Page:Gospel of Saint John in West-Saxon.djvu/48

4 24. And þā þe þær āsende wǣron, þā wǣron of sundorhālgon.

25. And hig āxsodon hine and cwǣdon tō him, Hwī fullast þū, gif þū ne eart [Crīst], nē Elias, nē wītega?

26. Iohannes him andswarode, Ic fullige on wætere; tōmiddes ēow stōd þe gē ne cunnon.

27. Hē is þe æfter mē tōweard is, sē wæs geworden beforan mē; ne eom ic wyrðe þæt ic unbinde his scēoþwang.

28. Đās ðing wǣron gewordene on Bethania begeondan Iordanen þǣr Iohannes fullode.

Đys [godspel] gebyrað on þone .vii. dæg Godes ætȳwednysse.

29. Ōþre dæg Iohannes geseah þone Hǣlend tō him cumende, and cwæð, Hēr is Godes lamb; hēr is sē þe dēð aweg middaneardes synne.

30. Þēs is be þām ic sēde, Æfter mē cymð wer þe mē beforan geworden wæs, for ðām þe hē wæs ǣr ðonne ic.

31. And ic hyne nyste; ac ic cōm and fullode on wætere tō ðǣm þæt hē wǣre geswutelud on Israhela folce.